সুপ্রভাত হাসনাত আবদুল হাই!! হাসনাত আবদুল হাই কলকাতার মাল। পরবর্তীকালে দেশ বিভাগের অছিলায় ঢাকায় আশ্রিত। সময় এবং সুযোগ দুটোই সফলভাবে কাজে লাগিয়ে বাংলাদেশের আমলা হয়েছিলেন। বড়লোক পাড়ার টাই পড়া লেখক। রাষ্ট্রের টাকায় প্রচুর বিদেশ সফর করেছেন। তাই ভ্রমণকাহিনীও লেখেন! বয়স চুয়াত্তর। দুই বছর আগেই বাহাত্তুরা খাতায় নাম লিখিয়েছেন। ১৩ এপ্রিল ২০১৩ দৈনিক প্রথম আলো'তে 'টিভি ক্যামেরার সামনে মেয়েটি' নামে একটি রসময় টাইপ চটি গল্প প্রসব করেছেন। উদ্দেশ্য পরিস্কার। লেখক পশ্চাদপদ মানসিকতায় পুরুষতান্ত্রিক মনোভাবে দুষ্ট এবং রাজনৈতিক অপপ্রচারে সুরসুরি দিতেই এমন গল্প ফেঁদেছেন। এই লেখকের 'সুপ্রভাত, ভালবাসা', 'আমার আততায়ী', 'তিমি', 'মহাপুরুষ', 'যুবরাজ', 'প্রভূ', 'সুলতান', 'সময়', 'মোড়েলগঞ্জ সংবাদ ', 'একজন আরজ আলী', 'নভেরা', 'বাইরে একজন', 'ইদানীং হাসান', 'Swallow', 'Interview', 'Xanadu: A Journey' ইত্যাদি উপন্যাস ও ভ্রমণকাহিনীগুলো গত শতাব্দীতে রচিত। একুশ শতকে হাসনাত আবদুল হাই কি কি লিখেছেন আমার জানা নেই। তবে বাংলাদেশের বাংলা সাহিত্যের যারা স্বঘোষিত কুতুব, তিনি সেই গোত্রের একজন বিশেষ মোড়ল। প্রথম আলো সাহিত্য সাময়িকী বছরে কয়টি পড়ার উপযোগী ভালো গল্প প্রকাশ করে? জবাব হল তিন বছরে হয়তো একটি! বাকি সব অনুরোধের আসর। যতোদুর জানি একজন ব্যর্থ কবি প্রথম আলো'র সাহিত্য বিভাগের চূড়ান্ত ক্ষমতার ঈশ্বর। তিনি যার লেখা অনুমোদন করবেন তিনিই হবেন বাংলা সাহিত্যের বিশিষ্ট লেখক বা কবি। প্রথম আলো সবখানেই ব্যবসার গন্ধ পায়। সাহিত্যকেও তারা ব্যবসায়িক পণ্য মনে করেন। হাসনাত আবদুল হাই সেই ব্যবসায় কমিশনের খাতিরে হয়তো একটা জোয়ার আনার প্রচেষ্টা করেছেন! তা নিয়ে এখন হৈ চৈ হবে। প্রথম আলো'র ব্যবসাও হবে। এই আর কি!!!বাংলাদেশের পতাকাকে অবমাননা করা, নারী সমাজকে হেয় করা, রাজনৈতিক সহিংসতাকে উসকে দেওয়া এবং ইঙ্গিতবাহী মানহানিকর গল্প লেখার জন্যে লেখক হাসনাত আবদুল হাই-এর এখন প্রকাশ্যে ক্ষমা চাইতে হবে। দৈনিক প্রথম আলো'র সম্পাদক, সাহিত্য সম্পাদক কিভাবে এমন একটি অশ্লিল গল্প প্রকাশ করলেন, সেজন্য তাদেরও ক্ষমা চাইতে হবে। প্রথম আলো'তে ভবিষ্যতে যাতে এ ধরণের রচনা প্রকাশিত না হয় সেই সুনির্দিষ্ট পদক্ষেপ নেবেন, এমনটি প্রত্যাশা করি। আর লেখক হাসনাত আবদুল হাইকে বাকি জীবন বর্জনের তালিকায় রেখে দিলাম। শিঘ্রই হয়তো আমাকে লিখতে হতে পারে 'মদের টেবিলের সেই বুড়োটি' নামক কোন গল্প! কিন্তু প্রথম আলো'তে সেই গল্প দিব না, এটা একশোভাগ নিশ্চিত!!!